دى لاسى اوليرى

دى لاسى اوليرى كان مستشرق بريطانى حاضر فى جامعة بريستول و كتب عن التاريخ المبكر للعرب و الاقباط.

 حياته 
دى لاسى اوليرى اتولد فى ديفون سنة 1872 و هوا الابن الاكبر لهنرى اوليرى (1831-1908), نشأ كبروستانتى, درس فى مدرسة بريستول النحويه و اتحول للكاثوليكيه الرومانيه حوالى سنة 1888 و بدا فى التدريب على الكهنوت فى كلية بريور بارك جنب باث قبل ما يرجع لكنيسة انجلترا سنة 1890, ما اتجوزش ابدا و كان ماسونى نشيط.

 حياته المهنيه و الوظيفيه 
درس اوليرى فى جامعة لندن (1891-1895) قبل ما يبقى وزير فى كنيسة انجلترا, بعدها عمل دراسات تانيه و اخد درجه الماجستير فى الآداب فى كلية ترينيتى فى دوبلين سنة 1905, اخد الجايزه التانيه فى جائزه الينجتون اللاهوتيه سنة 1903 لكلية ترينيتى عن مقال عن "رسالة القديس جيمس" و السنه اللى بعدها اخد جايزة الينجتون اللاهوتيه نفسها عن مقال "فحص الدساتير الرسوليه و الوثائق اللى ليها علاقه مع مراعاة خاصه للى بقت متاحه".

كان اوليرى محاضر خاص فى جامعة بريستول من سنة 1908 لحد سنة 1957, درس الآراميه و السريانيه و اليونانيه الهلنستيه, كان اول رئيس لمجمع جامعة بريستول اللى بيمثل خريجين الجامعه بين 1910 و 1928, خلال الحرب العالميه الاولى كان نقيب و قسيس فى فيلق تدريب الظباط بالجامعه و سنة 1916 اشتغل قسيس فى قوة الاستطلاع البريطانيه فى مصر.

اتعين اوليرى مفتش لمدارس المعرفه الدينيه لابرشيه بريستول و نائب كنيسة المسيح فى منطقة بارتون هيل الفقيره فى بريستول من سنه 1909 لحد اتقاعد سنة 1946.

 اعماله 
نشر اوليرى مخطوطات ليتورجيه قبطيه:
 اوليرى, دى لاسى (1923). الاسلام على مفترق الطرق, لندن.
 اوليرى, دى لاسى (1923). Theotokia القبطيه, لندن.
 اوليرى, دى لاسى (1924). تراتيل قبطيه مجزاه من وادى النطرون, لندن.
 اوليرى, دى لاسى (1926-1928). الدفنار (Antiphonarium) الكنيسه القبطيه (مجلدين), لندن.
 اوليرى, دى لاسى (1930). الحياه العربيه للقديس بيسنتيوس.
 اوليرى, دى لاسى (1936). الكنيسه الاثيوبيه: ملاحظات تاريخيه على كنيسه الحبشه. جمعيه تعزيز المعرفه المسيحيه.

كمان كتب عن الادب المسيحى و القبطى:
 اوليرى, دى لاسى (1909). الكنيسه السريانيه و الآباء, جمعيه تعزيز المعرفه المسيحيه.
 اوليرى, دى لاسى (1912). دراسات فى ملفق الاناجيل لطفوله المسيح, لندن.
 اوليرى, دى لاسى (1923). القواعد المقارنه للغات الساميه, روتليدج, ترينش, تروبنر.
 اوليرى, دى لاسى (1926). العاميه العربيه: مع ملاحظات عن الخطاب العامى لمصر و سوريا و بلاد ما بين النهرين و ملحق عن الخصائص المحليه لللهجه الجزائريه, ترينش, تروبنر.
 اوليرى, دى لاسى (1937). قديسى مصر, لندن.

كمان كتب عن التاريخ العربى منها:
 اوليرى, دى لاسى (1922). الفكر العربى و مكانته فى التاريخ, لندن.
 اوليرى, دى لاسى (1923). التاريخ و الثقافه العربيه, روتليدج.
 اوليرى, دى لاسى (1923). تاريخ قصير للخلافه الفاطميه, لندن و نيو يورك.
 اوليرى, دى لاسى (1927). العربيه قبل محمد.
 اوليرى, دى لاسى (1947). ازاى نقل العلم اليونانى للعرب, لندن.

 لينكات برانيه 

 مصادر 

تصنيف:قبطولوجيا
تصنيف:مستشرقين
تصنيف:مستشرقين انجليز
تصنيف:مواليد 1872
تصنيف:وفيات 1957